ચર્ચામાં આવેલાં ફ્રાન્સના રાષ્ટ્રપતિનાં પત્ની બ્રિજેટ મેક્રોન કોણ છે?\nબોલસોનારોના સમર્થકે ફેસબુક કૉમેન્ટમાં મેક્રોનનાં પત્ની બ્રિજેટની મજાક ઉડાવી હતી.

તેણે બ્રિજેટ તથા બોલસોનારોનાં પત્ની મિચેલની તસવીર એકસાથે મૂકીને લખ્યું :

'હવે તમને સમજાઈ ગયું હશે કે મેક્રોન શા માટે બોલસોનારો ઉપર અત્યાચાર કરી રહ્યા છે.'

તેની પ્રતિક્રિયામાં બોસોનારોએ પોર્ટુગિઝ ભાષામાં લખ્યું, 'તેને (મેક્રોન)ને અપમાનિત ન કરો...હા હા'

આગે લગાડી આગ

બોલસોનારો તેમનાં પત્ની સાથે

જવાબમાં મેક્રોને કહ્યું, "તેમણે મારાં પત્ની વિશે અસન્માનજનક વાતો કહી છે. હું બ્રાઝિલના લોકોનું ખૂબ સન્માન કરું છું."

"આશા રાખું છું કે તેમને ટૂંક સમયમાં સારા રાષ્ટ્રપતિ મળે."

બ્રાઝિલના એમેઝોનનાં જંગલોમાં આગ લાગી છે, જેને બુઝાવવા માટે  G-7 રાષ્ટ્રોએ બે કરોડ ડૉલરની સહાયની જાહેરાત કરી હતી. 

બ્રાઝિલે મદદના પ્રસ્તાવને નકારી કાઢ્યો છે.. બોલસેનારોના ચીફ ઑફ સ્ટાફે કહ્યું :

"અમે તમારા પ્રયાસોની કદર કરીએ છીએ, પરંતુ એ નાણાં યુરોપમાં વનીકરણ માટે ખર્ચો."

એમેઝોન માટે નાણાં એકઠાં કરવા માટે પ્રયાસરત મેક્રોન અંગે ટિપ્પણી કરતા તેમણે કહ્યું : 

નૉટ્ર ડામ કૅથેડ્રલમાં આગ લાગશે તેવું લાગતું હતું, તો પણ તેને અટકાવી ન શક્યા, તેઓ અમને શું શીખવશે?"

સૌથી યુવા રાષ્ટ્રપતિ 

39 વર્ષની ઉંમરે સર્વોચ્ચ પદભાર સંભાળનારા મેક્રોન ફ્રાન્સના સૌથી યુવાન રાષ્ટ્રપતિ છે. 

1958 બાદ એવું પહેલી વખત બન્યું કે સોશિયાલિસ્ટ તથા સેન્ટર રાઇટ રિપબ્લિકન સિવાયની પાર્ટી (એન. માર્શે)ના ઉમેદવાર વિજયી થયા હોય. 

બ્રિજેટ મીડિયામાં ચર્ચાનો મુદ્દો બન્યાં છે, ત્યારે ફ્રાંસના રાષ્ટ્રપતિ મેક્રોનની પ્રેમકહાણી પણ જાણવા જેવી છે. 

41 વર્ષના મેક્રોનનાં પત્ની બ્રિજેટ 66 વર્ષનાં છે, જાણો કેવી રીતે ફ્રાંસના રાષ્ટ્રપતિ પ્રેમમાં પડ્યા હતા.

'એક છોટી સી લવ-સ્ટોરી'

ફ્રાન્સના રાષ્ટ્રપતિ મેક્રોનની પ્રેમકહાણી કંઈક આવી છે. 41 વર્ષનાં મેક્રોનનાં પત્ની બ્રિજેટની ઉંમર 66 વર્ષ છે. એટલે કે લગભગ 25 વર્ષનું અંતર છે.

બંનેની પ્રેમકહાણીની શરૂઆત ત્યારે થઈ જ્યારે મેક્રોન 15 વર્ષના હતા.

ફ્રાંસના ઉત્તરમાં આવેલા એમયાં શહેરના જેશુએટ સ્કૂલમાં ભણી રહેલા મેક્રોનની ગણતરી નાની ઉંમરથી જ જીનિયસ તરીકે થતી હતી.

જે ઉંમરમાં બાળકોને ટીવીનું વળગણ હોય તે ઉંમરમાં મેક્રોન પુસ્તકોમાં ખોવાયેલા રહેતા હતા.

બ્રિજેટનાં દીકરીને કારણે પ્રેમમાં પડ્યા

મેક્રોન સાથે સ્કૂલમાં બ્રિજેટનાં દીકરી લૉરેન્સ પણ ભણતાં હતાં.

એક દિવસ લૉરેન્સે પોતાના ઘરમાં...\n\ntl;dr:
ફ્રાન્સના રાષ્ટ્રપતિ ઇમેન્યુઅલ મેક્રોને તેમનાં પત્ની ઉપર બ્રાઝિલના રાષ્ટ્રપતિ ઝેયર બોલસોનારોની ટિપ્પણીની ટીકા કરી છે.